CELEX: 31996R2184
Language: fi
Date: 1996-10-28 00:00:00
Title: Neuvoston asetus (EY) N:o 2184/96, annettu 28 päivänä lokakuuta 1996, Egyptistä peräisin olevan ja sieltä yhteisön alueelle tulevan riisin tuonnista

Avis juridique important

|

31996R2184

Neuvoston asetus (EY) N:o 2184/96, annettu 28 päivänä lokakuuta 1996, Egyptistä peräisin olevan ja sieltä yhteisön alueelle tulevan riisin tuonnista  

Virallinen lehti nro L 292 , 15/11/1996 s. 0001 - 0001

NEUVOSTON ASETUS (EY) N:o 2184/96,annettu 28 päivänä lokakuuta 1996,Egyptistä peräisin olevan ja sieltä yhteisön alueelle tulevan riisin tuonnista EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan,ottaa huomioon komission ehdotuksen,sekä katsoo, ettäyhteisö ja Egyptin arabitasavalta ovat sopineet kirjeenvaihtona tehdyllä sopimuksella siitä, että Egyptistä peräisin olevan ja sieltä tulevan riisin (CN-koodi 1006) tuonnissa sovellettava tulli olisi sama kuin riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76 (1) 12 artiklan mukaisesti laskettu tulli, josta on vähennetty 25 prosenttia, ja että myönnetty alennus ei enää riippuisi siitä, kantaako Egypti tuotteesta vientimaksun, jasen vuoksi olisi kumottava riisin tuonnista Egyptin arabitasavallasta 17 päivänä toukokuuta 1977 annettu neuvoston asetus (ETY) N:o 1250/77 (2),ON ANTANUT TÄMÄN ASETUKSEN:1 artikla Egyptistä peräisin olevan ja sieltä tulevan riisin (CN-koodi 1006) tuontiin 32 000 tonnin vuotuisen määrän rajoissa sovellettava tulli on sama kuin asetuksen (ETY) N:o 1418/76 12 artiklan mukaisesti laskettu tulli, josta on vähennetty 25 prosenttia.2 artikla Yksityiskohtaiset säännöt tämän asetuksen soveltamisesta, mahdolliset valvontatoimenpiteet mukaan lukien, annetaan asetuksen (ETY) N:o 1418/76 27 artiklassa säädettyä menettelyä noudattaen.3 artikla Kumotaan asetus (ETY) N:o 1250/77.4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Sitä sovelletaan 1 päivästä toukokuuta 1996.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Luxemburgissa 28 päivänä lokakuuta 1996.Neuvoston puolestaD. SPRINGPuheenjohtaja(1) EYVL N:o L 166, 25.6.1976, s. 1, asetus sellaisena kuin se on viimeksi muutettuna asetuksella (EY) N:o 3072/95 (EYVL N:o 329, 30.12.1995, s. 18).(2) EYVL N:o L 146, 14.6.1977, s. 9